text: Se billederne: Dronningen besøger Byens Havn
  26 juli 2019 kl. 12.24
  Hendes Majestæt Dronningen har besøgt Sønderborgs nye bydel, der tæller Videnshuset, Kollegiet, Parkeringshuset, Multikulturhuset og Hotel Alsik.
  
  Sønderborgs nye bydel har fået fint besøg. Dronning Margrethe skulle blandt andet se kunstværket Tidscirkler, der er designet af Olafur Eliasson, Multikulturhuset og luksushotellet Alsik. 
  Dagen startede klokken 10 på Anklerpladsen, hvor borgmester Erik Lauritzen bød Dronningen velkommen. Også Inge Olsen, der er direktør for Sønderborg Kommune, formanden for BMC-Fonden, Peter Mads Clausen, og administrerende direktør i BMC-Fonden, Per Have, var med til at tage imod majestæten.
  